Keskisuomalainen (yritys)

Keskisuomalainen Oyj on suomalainen mediakonserni, jonka osake on listattu Helsingin pörssissä. Keskisuomalainen-konsernin tunnetuimpiin sanomalehtiin lukeutuvat Etelä-Suomen Sanomat, Keskisuomalainen ja Savon Sanomat. Konserni julkaisee myös lukuisia kaupunkilehtiä, joista tunnetuimpina Helsingin Uutiset, Vantaan Sanomat, Länsiväylä ja Tamperelainen. Keskisuomalainen Oyj omistaa puolet Suomen päivälehdistä. == Historia == === 1871–1999 === Historiansa Keskisuomalainen-konserni katsoo alkavan vuodesta 1871, kun Keski- Suomi -sanomalehti (vuodesta 1918 Keskisuomalainen) ilmestyi ensimmäisen kerran. Oltuaan 1920-luvun Edistyspuolueen äänenkannattaja Keskisuomalainen myytiin painoineen kilpailijalle, maalaisliittolaiselle Oy Keskimaalle vuonna 1932. Kaupan myötä lehdestä tuli Maalaisliiton äänenkannattaja. Oy Keskimaa vaihtoi nimensä Oy Keskisuomalaiseksi vuonna 1963. Keskisuomalainen-lehti julistautui sitoutumattomaksi vuonna 1986. === 2000– === Keskisuomalainen hankki enemmistön Savon Mediat Oy:stä vuonna 2001, minkä myötä yhtiö sai haltuunsa muun muassa Savon Sanomat ja useita paikallislehtiä. Keskisuomalainen lunasti Savon Mediat Oy:n sen vähemmistöosakkailta, TS- Yhtymältä ja Ilkka-Yhtymältä, vuonna 2006. Savon Mediat Oy sulautui Keskisuomalainen Oyj:hin 2007. Vuonna 2013 Keskisuomalainen osti Suomen Lehtiyhtymän, jonka myötä muun muassa lehdet Aamuposti, Keski-Uusimaa, Helsingin Uutiset, Länsiväylä ja Vantaan Sanomat siirtyivät Keskisuomalaisen omistukseen. Vuodesta 2015 alkaen Suomen Lehtiyhtymän nimi on ollut Etelä- Suomen Media Oy. Vuonna 2016 Keskisuomalainen osti Mediatalo ESA:n, ja kaupassa sen omistukseen siirtyivät muun muassa Etelä-Suomen Sanomat ja Radio Voima. Tammikuussa 2019 Keskisuomalainen Oyj ja Janton Holdings Oy:n konkurssipesä ovat sopineet ehdoista, joilla Keskisuomalainen Oyj ostaa Suomen Suoramainonta Oy:n osakkeet. Suomen Suoramainonta Oy jakaa ison osan Suomen ilmaisjakelulehdistä sekä mainosesitteistä. Huhtikuussa 2019 Keskisuomalainen osti Kaakon Viestinnän ja ESV-Paikallismediat Oy:n sekä Kouvolassa sijaitsevan painotalon Länsi-Savo-konsernilta. Kaupassa uuden omistajan saivat maakuntalehdet Länsi-Savo, Itä-Savo, Etelä-Saimaa, Kouvolan Sanomat, Kymen Sanomat, Uutisvuoksi sekä yhdeksän kerran viikossa ilmestyvää paikallislehteä. Yrityskaupan myötä syntyneellä konsernilla on yhteensä noin 80 lehtinimikettä ja työntekijöitä noin 6 300\. Yhteenlaskettuna sen liikevaihto vuodelta 2018 oli noin 247 miljoonaa euroa. Toukokuussa 2021 Keskisuomalainen osti Ilkka- Yhtymä Oyj:n osakkeita KPK Yhtiöt Oyj:ltä yhteensä 4,45 miljoonalla eurolla. Kesäkuussa 2021 Keskisuomalainen osti osan Alfa-tv:stä ja samassa kuussa se osti Hämeen Sanomat -konsernin 8,3 miljoonalla eurolla. Tammikuussa 2024 Keskisuomalainen kertoi ostavansa joensuulaisen PunaMusta Media -konsernin medialiiketoiminnan. Kauppaan kuului sanomalehti Karjalaisen lisäksi paikallisradio Karjalainen Syke ja seitsemän paikallislehteä: Karjalan Heili (kaupunkilehti), Lieksan Lehti, Outokummun Seutu, Parikkalan-Rautjärven Sanomat, Pielisjokiseutu, Pogostan Sanomat, Ylä-Karjala. Vuonna 2022 PunaMusta Median liikevaihto oli 19 miljoonaa euroa ja sillä oli noin 90 työntekijää. Kaupan odotetaan toteutuvan kesäkuun 2024 loppuun mennessä. Syyskuussa PunaMusta Median uudeksi nimeksi tuli Rebl Group. == Organisaatio == === Mediat === Keskisuomalainen-konserni on jakautunut viiteen alueelliseen yksikköön. Konserni tiedotti lokakuussa 2024 aloittavansa tehostamisohjelman, jonka myötä alueellisten yksiköiden määrä vähenee kolmeen. ==== Etelä-Suomen Media ==== Vuonna 2024 Etelä-Suomen Median lehtiä olivat: * Aamuposti * Helsingin Uutiset * Karkkilalainen * Keski-Uusimaa * Lopen Lehti * Loviisan Sanomat * Länsi-Uusimaa * Länsiväylä * Mäntsälän Uutiset * Nurmijärven Uutiset * Pyhtäänlehti * Sipoon Sanomat * Tallinna24.ee-verkkolehti * Tamperelainen * Turkulainen (ilmestymistauolla keväästä 2020 lähtien) * Uusimaa * Vantaan Sanomat * Vihdin Uutiset ==== Hämeen Media ==== Vuonna 2024 Hämeen Median lehtiä olivat: * Etelä-Suomen Sanomat * Forssan Lehti * Hämeen Sanomat * Hämeenlinnan Kaupunkiuutiset * Itä-Häme * Keski-Häme * Seutuneloset * Uusi Lahti Lisäksi Hämeen Mediaan kului Radio Voima. ==== Kaakon Viestintä ==== Vuonna 2024 Kaakon Viestinnän lehtiä olivat: * Etelä-Saimaa + Keskiviikko * Itä-Savo * Juvan Lehti * Kaakonkulma * Kangasniemen Kunnallislehti * Keskilaakso * Kouvolan Sanomat + Keskiviikko * Kymen Sanomat * Luumäen Lehti * Länsi-Saimaan Sanomat * Länsi-Savo * Mikkelin Kaupunkilehti * Paikallislehti Joutseno * Pitäjänuutiset * Puruvesi * Uutisvuoksi Lisäksi mediaryhmään kuuluu Radio Tempo, joka aloitti toiminnan 15.5.2024 ==== Keski-Suomen Media ==== Vuonna 2024 Keski-Suomen Median lehtiä olivat: * Hankasalmen Sanomat * Keskisuomalainen * Laukaa-Konnevesi * Pikkukaupunkilainen * Sampo * Sisä- Suomen Lehti * Suur-Jyväskylän Lehti * Viispiikkinen * Viitasaaren Seutu Lisäksi Keski-Suomen Mediaan kuului Radio Keskisuomalainen. ==== Savon Media ==== Vuonna 2024 Savon Median lehtiä olivat: * Heinäveden Lehti * Iisalmen Sanomat * Joroisten Lehti * Karjalainen * Karjalan Heili * Koillis-Savo * Lieksan Lehti * Matti ja Liisa * Miilu * Outokummun Seutu * Parikkalan- Rautjärven Sanomat * Pieksämäen Lehti * Pielavesi-Keitele * Pielisjokiseutu * Pitäjäläinen * Pogostan Sanomat * Savon Sanomat * Sinun Savo * Sisä-Savo * Soisalon Seutu * Töllötin * Uutis-Jousi * Viikkosavo * Warkauden Lehti * Ylä- Karjala Lisäksi Savon Mediaan kuuluivat radiokanavat Karjalainen Syke ja Savon Aallot. === Omistajat === Syyskuussa 2024 Keskisuomalaisen suurimmat omistajat olivat Vesa-Pekka Kangaskorpi, Soili Kangaskorpi, Arimo Ristola, Inkeri Kangaskorpi, Lauri Moisio kp, Rebl Group Oyj, Anna-Liisa Kautto, Tuula Pekkala, Immo Kinnunen ja Eira Jalkanen. == Lähteet == == Aiheesta muualla == * Mediakonserni Keskisuomalainen *